**PRILOG I**

DOKUMENTACIJA ZA PODNOŠENJE PRIJAVE PROJEKTA ZA TIP OPERACIJE **1.1.1. „Potpora razvoju malih poljoprivrednih gospodarstava“**

|  |
| --- |
| **OBAVEZNA DOKUMENTACIJA ZA SVE NOSITELJE PROJEKATA** ***Napomena:*** *Svi dokumenti navedeni u popisu moraju biti priloženi prema redoslijedu (r. br. 1. – 14.)**Svi dokumenti moraju biti originali ili preslike ovjerene od strane javnog bilježnika.**Nositelj projekta može od LAG-a zatražiti povrat originalne dokumentacije.* |
| **1.** | **Potpisan i ovjereni Prijavni obrazac A.***Pojašnjenje:**Preuzmite predložak Prijavnog obrasca (Obrazac A. – sastavni dio Natječaja) te ga popunite u skladu s pojašnjenjima i uputama koji su njegov sastavni dio. Nakon popunjavanja, navedeni obrazac isprintajte, potpišite i ovjerite (OPG/SOPG koji nema žig može samo potpisati) te zajedno s propisanom dokumentacijom (navedenom u točkama 1. - 14.) dostavite na način i u rokovima kako je propisano LAG Natječajem.* *NAPOMENA: U slučaju da prijavni obrazac nije dostavljen ili nije ovjeren i/ili potpisan od strane nositelja SOPG-a/ OPG-a ili odgovorne osobe, prijava projekta se isključuje iz postupka odabira projekta, bez mogućnosti dopune/obrazloženja/ispravka (D/O/I).*  |
| **2.** | **Obrazac B. Poslovni plan (opisni i tablični dio).** *Pojašnjenje:* *Preuzmite predložak Poslovnog plana (Obrazac B. sastavni dio Natječaja) u word formatu te ga popunite u skladu s pojašnjenjima i uputama. Tablični dio (excel format) poslovnog plana se može dostaviti u elektroničkom obliku (DVD ili CD s oznakom R:CD/R, DVD/R). ). Nije obvezno i u word formatu.* *NAPOMENA: U slučaju da obrazac B. Poslovni plan (opisni i tablični dio) nije dostavljen prijava projekta se isključuje iz postupka odabira projekta, bez mogućnosti dopune/obrazloženja/ispravka (D/O/I).* |
| **3.**  | **Preslika osobne iskaznice nositelja projekta (nositelja SOPG-a/OPG-a/vlasnika obrta/odgovorne osobe u trgovačkom društvu/zadruzi).***Pojašnjenje:**Dostavite obostranu presliku osobne iskaznice koja mora biti važeća na dan podnošenja prijave projekta (nije potrebna ovjera kod javnog bilježnika). U slučaju da je osobna iskaznica u postupku izdavanja, dostavite Potvrdu o podnesenom Zahtjevu za izdavanje osobne iskaznice te navedite razloge promjene podataka na osobnoj iskaznici.*  |
| **4.** | **Potvrda o ekonomskoj veličini poljoprivrednog gospodarstva koja se sastoji od Kalkulatora – izračun ekonomske veličine poljoprivrednog gospodarstva, Izjave o proizvodnim resursima poljoprivrednog gospodarstva i Izračuna ekonomske veličine poljoprivrednog gospodarstva (EVPG), izdane od Uprave za stručnu podršku u poljoprivredi i ribarstvu (Ministarstvo poljoprivrede), nakon objave natječaja te potpisane od službenika.***Pojašnjenje:**Potvrda o ekonomskoj veličini poljoprivrednog gospodarstva obvezna je za sve nositelje projekata. Mora biti potpisana od strane službenika Uprave za stručnu podršku u poljoprivredi i ribarstvu (Ministarstvo poljoprivrede) i izdana nakon objave natječaja.**Potvrda o ekonomskoj veličini poljoprivrednog gospodarstva sadrži sljedeće:**- Izračun ekonomske veličine poljoprivrednog gospodarstva**- Izjava o proizvodnim resursima poljoprivrednog gospodarstva**- FADN kalkulator s vidljivim izračunima.*  |
| **5.** | **Obrazac C. Izjava o veličini poduzeća.** *Pojašnjenje:**Preuzmite predložak (Obrazac C. sastavni dio Natječaja) te ga popunite u skladu s pojašnjenjima i uputama, ispišite, potpišite i ovjerite (SOPG/OPG koji nema žig može samo potpisati).* NAPOMENA: *Obrazac ispunjavaju svi organizacijski oblici poljoprivrednog gospodarstva: SOPG, OPG, obrt, trgovačko društvo, zadruga.* |
| **6.** | **Potvrda Porezne uprave iz koje je vidljivo da nositelj projekta ima regulirane financijske obveze prema državnom proračunu RH, ne starija od 30 dana na dan podnošenja prijave projekta i ovjerena od strane Porezne uprave. U Potvrdi ne smije biti naveden dug.***NAPOMENA: U Potvrdi ne smije biti naveden dug, u slučaju da isti postoji prijava projekta se isključuje iz postupka odabira.* |
| **OBAVEZNA DOKUMENTACIJA VEZANA UZ POREZNI STATUS NOSITELJA PROJEKTA:** |
| **OBVEZNICI POREZA NA DOHODAK** |
| **7.** | A. KOJI OBAVLJAJU SAMOSTALNU DJELATNOST I UTVRĐUJU DOHODAK KAO RAZLIKU POSLOVNIH PRIMITAKA I IZDATAKA • Prijava poreza na dohodak za 2018. (**Obrazac DOH**), ovjerena od strane nadležne Porezne uprave zajedno s pregledom poslovnih primitaka i izdataka (**Obrazac P-PPI**) za razdoblje od 1. siječnja do 31. prosinca 2018. godine , ovjerena i potpisana od strane nositelja projekata • Popis dugotrajne imovine na dan 31.12. 2018. godineili• Prijava u registar poreznih obveznika (RPO) – samo za nositelje projekta koji su u godini podnošenja prijave postali obveznikom poreza na dohodakNAPOMENA: Pod dohotkom od samostalne djelatnosti smatra se, u skladu s čl. 28. Zakona o porezu na dohodak (NN br. 115/16, 106/18, 121/19), dohodak od obrta i s obrtom izjednačenih djelatnosti, dohodak od slobodnih zanimanja, dohodak od poljoprivrede i šumarstva, drugi dohodak na temelju kojeg su porezni obveznici obvezno ili na vlastiti zahtjev odlučili utvrđivati dohodak na način za samostalne djelatnosti.  |
|  | B. KOJIMA SE DOHODAK, POREZ I PRIREZ OD SAMOSTALNE DJELATNOSTI UTVRĐUJE I PLAĆA U PAUŠALNOM IZNOSU • Evidencija o prometu na kraju 2019. godine **(Obrazac KPR),** ovjerena i potpisana od strane nositelja projekta• Izvješće o paušalnom dohotku od samostalnih djelatnosti te uplaćenom paušalnom porezu na dohodak i prirezu poreza na dohodak za 2019. godinu **(Obrazac PO – SD),** ovjereno od strane nadležne Porezne upraveili• Prijava u registar poreznih obveznika (RPO) – samo za nositelje projekta koji su u godini podnošenja prijave postali obveznikom poreza na dohodak u paušalnom iznosu NAPOMENA: Samostalne djelatnosti koje se mogu paušalno oporezivati propisane su čl. 1. Pravilnika o paušalnom oporezivanju samostalnih djelatnosti (NN br. 1/2017).  |
| **OBVEZNICI POREZA NA DOBIT** |
| **8.** | A. KOJI SU POSLOVALI • Godišnji financijski izvještaj GFI-POD za 2018. godinu s potvrdom o primitku dokumentacije od FINA-e• Popis dugotrajne imovine na dan 31.12. 2018. godine B. KOJI JE BIO U STATUSU MIROVANJA • Izjava o neaktivnosti sukladno čl. 20. st. 7. Zakona o računovodstvu ovjerena od FINA-e (ili potvrda FINA-e da je zaprimila predmetnu izjavu od korisnika za prethodnu financijsku godinu)NAPOMENA: Obveznici poreza na dobit koji su predali izvještaje u ovoj godini, obvezni su dostaviti Obrazac GFI-POD i Popis dugotrajne imovine za 2018. godinu.  |
| **NOSITELJI PROJEKTA KOJA NISU OBVEZNICI POREZA NA DOHODAK (ukupni godišnji primitak manji od 80.500,00 HRK)** |
| **9.** | • Obrazac Evidencije o prodaji vlastitih poljoprivrednih proizvoda za 2018. godinu NAPOMENA: Nositelji projekta koji po osnovi djelatnosti poljoprivrede i šumarstva nisu obveznici poreza na dohodak sukladno čl. 29. st. 3. Zakona o porezu na dohodak (NN br. 115/16, 106/18, 121/19), odnosno oni koji po toj osnovi u poreznom razdoblju ostvare ukupni godišnji primitak manji od 80.500,00 HRK, pod uvjetom da nisu obveznici poreza na dodanu vrijednost sukladno posebnom zakonu ili ako ostvaruju poticaje na način i pod uvjetima propisanim posebnim za­konima. |
|  |
| **OSTALA DOKUMENTACIJA** |
| **10.**  | **EKOLOŠKI PROIZVOĐAČI**Rješenje o upisu u Upisnik subjekata u ekološkoj proizvodnji i/ili posljednju Potvrdnicu (certifikat) kontrolnog tijela |
| **11.**  | **DOKAZ O OBRAZOVANJU**Potrebno je dostaviti diplomu/potvrdu ili drugi odgovarajući dokument kojim se dokazuje stupanj obrazovanja kako je navedeno u Prilogu IV. Obrazloženju kriterija odabira, dokumentacija za Kriterij odabira br. 2 |
| **12.** | **Obrazac D. Izjava o radnom iskustvu***Pojašnjenje:**Preuzmite predložak (Obrazac D. Sastavni dio Natječaja) te ga popunite u skladu s pojašnjenjima i uputama, ispišite, potpišite i ovjerite (OPG koji nema žig može samo potpisati).* *NAPOMENA. Obrazac dostavljate ukoliko ostvarujete bodove po Kriteriju 2 iz tablice Kriteriji odabira (Prilog IV. Obrazloženje kriterija odabira)* |
| **13.** | **Obrazac E. Suglasnost za obradu osobnih podataka***Pojašnjenje:**Preuzmite predložak (Obrazac E. Sastavni dio Natječaja) te ga popunite u skladu s pojašnjenjima i uputama, ispišite I potpišite* |
| **14.** | **Obrazac F. FADN kalkulator***Pojašnjenje: Nositelj projekta mora ispuniti i priložiti EVPG (FADN) kalkulator ako planira ostvarenje cilja „povećanje proizvodnog kapaciteta iskazanom kroz povećanje ukupnog standardnog ekonomskog rezultata“.**Preuzmite predložak EVPG (FADN) kalkulatora (Obrazac F - sastavni dio Natječaja) u excel formatu te ga popunite u skladu s pojašnjenjima i uputama. EVPG (FADN) kalkulator se obavezno dostavlja i u elektroničkom obliku (DVD ili CD s oznakom R:CD/R, DVD/R).*Napomena: U EVPG (FADN) kalkulator unose se podaci za godinu kada se planira predati drugi (konačan) zahtjev za isplatu. Navedeni podaci moraju odgovarati podacima u POSLOVNOM PLANU (tablica 2. Proizvodnja). |